|  |  |
| --- | --- |
|  | ORICE SEMNAL DE ALARMĂ TREBUIE SĂ FIE LUAT ÎN SERIOS. |
|  | FIECARE PERSOANĂ TREBUIE SĂ CUNOASCĂ CALEA DE EVACUARE SPRE EXTERIOR DIN ÎNCĂPEREA ÎN CARE SE AFLĂ ȘI LOCUL DE ADUNARE. |
|  | TOATE TRECERILE, CORIDOARELE ŞI SCĂRILE, CARE, ÎN CAZ DE PERICOL, SUNT CĂI DE EVACUARE ŞI SALVARE TREBUIE SĂ FIE MENŢINUTE LIBERE. |
| **j0346691** | **SALVAREA OAMENILOR PRIMEAZĂ STINGERII INCENDIILOR!** IN CAZ DE INCENDIU, ÎNTÂIETATE ARE EVACUAREA CLĂDIRII.  **ÎN CAZ DE INCENDIU, SE PĂRĂSEŞTE ÎNCĂPEREA ÎN ORDINE ŞI LINIŞTE, DAR RAPID; NU SE IAU OBIECTE PERSONALE SAU DE ÎMBRĂCĂMINTE. RESPONSABILUL CU EVACUAREA SE CONVINGE CĂ NU A RĂMAS NIMENI ÎN ÎNCĂPERE.** |
|  | FERESTRELE SE ÎNCHID, DACĂ MAI ESTE TIMP. |
|  | UŞILE SE ÎNCHID, DAR NU SE ÎNCUIE ŞI NU SE BLOCHEAZĂ. |
|  | NU TREBUIE LĂSATĂ LUMINA APRINSĂ. |
|  | NU ALERGAŢI, DAR NU MERGEŢI NICI AGALE.  STINGEREA FOCULUI DE PE HAINELE INCENDIATE SE REALIZEAZĂ CU O ALTĂ HAINĂ SAU PRIN ROSTOGOLIRE PE PODEA. ESTE INTERZISĂ UTILIZAREA LIFTULUI ÎN CAZ DE INCENDIU |
|  | ÎN ÎNCĂPERILE CU FUM VĂ VEȚI DEPLASA CÂT MAI APROAPE DE PODEA. ÎN CAZUL ÎN CARENU PUTEŢI SĂ VĂ EVACUAŢI ÎN CONDIŢII DE SIGURANŢĂ **(CULOARE PLINE DE FUM SAU DIVERSE OBSTACOLE PE CĂILE DE EVACUARE):** VĂ ÎNTOARCEŢI ÎN ÎNCĂPERE, ÎNCHIDEŢI UŞA PENTRU A NU PĂTRUNDE FUMUL ŞI VĂ AŞEZAŢI ÎN DREPTUL FERESTREI ȘI VĂ SEMNALAȚI PREZENȚA PENTRU A FI VĂZUŢI DE POMPIERI. |
| Picto Evac | PE TIMPUL ALARMEI ANGAJAȚII DINTR-O ÎNCĂPERE SE DEPLASEAZĂ ÎMPREUNĂ. LA LOCUL DE ADUNARE RESPONSBILUL CU EVACUAREA FACE PREZENŢA. ANGAJAȚII/UTILIZATORII (CETĂȚENII) LIPSĂ SUNT ANUNŢAŢI CONDUCERII UNITĂŢII. |
|  | ALARMA ESTE OPRITĂ DOAR DE CONDUCEREA UNITĂŢII. CÂND SEMNALUL DE ALARMĂ SE OPREŞTE NU ÎNSEAMNĂ NEAPĂRAT OPRIREA ALARMEI. |
| j0297509 | DE PERSONALUL/CETĂȚENII CU HANDICAP SE ÎNGRIJEȘTE PERSONALUL DIN CADRUL ZONEI DIN CARE SE EFECTUEAZĂ EVACUAREA. ESTE VALABIL ŞI PENTRU CEI CU HANDICAP TEMPORAR (DE EXEMPLU: UN PICIOR ÎN GHIPS). |

**COMPORTAMENT CORECT ÎN CAZ DE INCENDIU**

***Acţiuni specifice privind modul de desfăşurare a activităţilor de evacuare pe timpul manifestării situaţiei de urgenţă generată de producerea* unui incendiu**

*Incendiu într-o clădire administrativă:*

* + - Persoana care va observa incendiul va apela imediat 112 şi va anunţa evenimentul. Orice adult care va fi anunţat de un copil despre producerea unui incendiu va apela imediat 112 şi va anunţa evenimentul.
    - Se va acţiona sistemul de alarmare în caz de incendiu din dotarea clădirii administrative, care trebuie să fie conectat şi la un sistem autonom de alimentare cu energie electrică de joasă tensiune.
    - În cazul în care nu funcţionează sistemul, alarmarea se va face prin voce, utilizând megafoane, staţii de amplificare sau alte mijloace de amplificarea a vocii. În momentul punerii în aplicare a evacuării, prin intermediul staţiei de amplificare din dotarea clădirii administrative, se va face următorul anunţ:***,,Doamnelor şi domnilor, vă solicităm atenţia dumneavoastră. Păstraţi-vă calmul şi îndreptaţi-vă în ordine spre cea mai apropiată ieşire. Respectaţi îndrumările noastre!".*** **Acest anunţ va fi făcut de *3 ori consecutiv*** în limba română şi într-o limbă de circulaţie internaţională.
    - Personalul nominalizat în echipele de evacuare/salvare va evacua utilizatorii în exteriorul clădirii administrative sau în alte zone ale acesteia, conform *planurilor de evacuare*.
    - Se vor menţine în permanenţă libere, căile de acces exterioare pentru autovehiculele de intervenţie ale forţelor specializate.
  + Responsabilii din cadrul echipelor de evacuare/salvare de pe fiecare sector/nivel al clădirii administrative, anunţă situaţia evacuării fiecăruia dintre persoanele delegate să administreze şi/sau să conducă *organizaţia/organizaţiile* care-şi desfăşoară activitatea în construcţia respectivă sau, după caz, înlocuitorilor legali ai acestora.
  + Personalul responsabil cu verificarea evacuării tuturor utilizatorilor va verifica toate încăperile aferente fiecărui nivel al clădirii şi spaţiilor din componenţa acesteia pentru a se asigura că nu au rămas persoane în respectivele locaţii şi că toţi utilizatorii acestora au părăsit încăperile şi/sau au fost evacuaţi şi anunţă rezultatul conducătorilor *organizaţiilor* care-şi desfăşoară activitatea în construcţia respectivă sau, după caz, înlocuitorilor legali ai acestora.
    - Ulterior se va intra în clădire doar după intervenţia şi cu acordul serviciilor de urgenţă profesioniste.
    - În cazul în care incendiul se manifestă pe o suprafaţă redusă, fiind de mică amploare, personalul stabilit în organizarea intervenţiei de stingere la locul de muncă va acţiona pentru lichidarea acestuia cu instalaţiile de stingere aferente (hidranţi interiori, hidranţi exteriori) şi cu mijloacele de primă intervenţie din dotare (stingătoarele portative).